text: Í allar fagrasta veðri var heilt fitt av fólki leitað sær til dyst millum NSÍ og Víking.
text: #000001
text: Hjá okkum var ein broyting í mun til sigurin á toftamonnum seinasta leygardag. Yehor var sjúkur, so í hansara stað hevði venjarin hjá okkum Sámal Erik Hentze (Bagge) sett Búa Egilsson inn á liðið, og tað skuldi vísa seg at vera ein góð gerð.
text: #000002
text: Seinast vit spældu móti Víkingi í Gøtu vunnu vit í seinastu løtu av dystinum, við tveimum deyðbóltum. Tá var Víkingur nakað meir á bóltinum, men hesaferð vóru okkara betri til tann partin, og Víkingur skapti so at siga ikki nógvar málmøguleikar, tó so nakrar langar sendingar inn í okkara brotsteigin móti endanum, men har var okkara frálíki málverji, Jón Petur Thomsen, sera tryggur í feltinum.
text: #000003
text: Dysturin bylgjaði eitt sindur aftur og fram, og teir heilt stóru málmøguleikanir sóust ikki so nógv til. Liðini vardu væl, so tað var mest deyðbóltar, sum skaptu teir stóru málmøguleikanar.
text: #000004
text: Um miðjan fyrra hálvleik skoraðu vit aftaná horna, Pætur Hentze legði væl innfyri, og aftaná trunkaspæl fekk Steffan Løkin fótin á og bólturin fór í málið, men fríspark varð dømt til Víking. Fyrri hálvleikur endaði sostatt 0-0.
text: #000005
text: Ongar broytingar vóru á liðinum í hálvleikinum, men okkurt hevur Bagge sagt við okkara leikarar, tí frá byrjan av øðrum hálvleiki, settu vit massivt trýst á Víking, og gav hetta úrslit. Beinir Nolsøe (sum spældi ein fínan dyst) breyt í gjøgnum í høgru, setti ferð inn í brotsteigin hjá Víkingi, og í staðin fyri at skjóta flatt innfyri málið spældi hann bóltin útfrá til Búa Egilsson, sum takkaði fyri álitið og smekkaði bóltin trygt í netið. 1-0 til okkum.
text: #000006
text: Næstu løtuna spældu vit rættiliga væl, gott postitiónsspæl á hálvuni hjá Víkingi, og gott presspæl eisini. Tað spurdust nakrir hálvir málmøguleikar burturúr, men tað manglaðu teir heilt stóru kjansirnir.
text: #000007
text: Hinvegin var verjuspælið trygt hjá okkum, og Víkingur kom ongantíð til nakrar málmøguleikar.
text: #000008
text: Allir leikarar hjá okkum spældu ein góðan dyst. Víkingur liggur á 3. plássi í 1 deild, og teir høvdu nakrar fínar leikarara á liðnum.
text: #000009
text: Móti endanum á dystinum gjørdi Bagge nakrar útskiftingar, og ein sum kom inn á vøllin fyrstu ferð á besta liðnum, var 17 ára gamli Ragnar Steinhólm, og kom hann væl frá uppgávuni.
text: #000010
text: Næsti dystur verður móti EB/Streymi komandi fríggjakvøld.
text: #000013
text: Leygarkvøldið kl 19.30 spældi NSÍ ímóti Undrinum í Gundadalið. Hettar var um somu tíð, sum flest øll sótu og hugdu at Champions League finaluni ímillum Inter og Bayern Munchen. Men tey, sum høvdu leita sær í Gundadal hettar kvøldið, fingu ein sera góðan og undirhaldandi dyst, við nógvum málum. Kanska var tað ikki sami spenningur...
text: #000018
text: NSÍ og Bill hava í dag gjørt sáttmála, Bill kemur at arbeiða í NSÍ venjaratoyminum, har hann kemur at hava ábyrgd av leikaramenningini. Bill kemur við sínum nógvum royndum, at styrkja um felagið, og fer at leggja orku og arbeiði í menningina av okkara ungu leikaranum. Hansara arbeiði verður í mesta mun yvirgangs fasan ímillum...
text: #000021
text: Rutt H. Gregersen hevur í kvøld fingið 1-ára sáttmála og spælir við Betri kvinnum hjá NSÍ í 2023. Rutt flutti í summarsteðginum í ár úr KÍ til NSÍ, har hon spældi á besta liðnum alla seinnu hálvu. Í 20 dystum er Rutt noterað fyri 7 mál. Vit gleðast um, at hon vil taka enn eitt...
text: #000024
text: Ein hjartanstøkk skal ljóð frá okkum í NSÍ til tykkum, ið hjálptu til ella luttóku til NSÍ-dagar 2023! Byrja varð fríggjadagin við BoingBóltum og einum dysti við politikarum, vinnulívsfólki og annars kendum fólki um Runavíksleiðina. Ein sera góður dagur, og dysturin endaði 3-4 til lið svart. FIFA-kapping var bæði fríggjakvøld og leygardagin, og nógvir luttakarar...
text: #000026
text: Góði NSÍ stuðul. NSÍ er eitt sterkt felag, við sera nógvum góðum fólki, sum ger felagið sterkari. NSÍ ynskir at øll sum er góð við NSÍ eru limir í felaginum. Tí hava vit gjørt tað lættari hjá øllum at skráseta seg sum limir hjá NSÍ. Vón okkara er at fólk tekur væl ímóti hesi skipan,...
text: #000028